
**12/5/2020**

**Nastavna jedinica: PRESENT PERFECT (uvježbavanje)**

Dobro jutro djeco!

U prethodnoj nastavnoj jedinici obrađivali smo novo glagolsko vrijeme: PRESENT PERFECT. Danas ćemo ponoviti to glagolsko vrijeme i utvrditi njegovu primjenu kroz izradu zadataka.

**Provjerite vašu zadaću iz radne bilježnice (stranica 121). Pogledajte sliku i usporedite rješenja. Ukoliko imate pogrešaka – ispravite.**



Prisjetimo se pravila o tvorbi ovog glagolskog vremena:

**Ovo glagolsko vrijeme se tvori od prezenta glagola HAVE (have/has) i od PAST PARTICIPLE-a (participa prošlog) glavnog glagola.**

**Have/has + past participle**

**Upitni oblik** tvorimo inverzijom.

**Niječni oblik** tvorimo dodavanjem riječi not na oblike glagola have (haven't/ hasn't).

Danas ćemo se zadržati na tome kakve radnje izražavamo ovim glagolskim vremenom. Prošli put smo rekli da ovo glagolsko vrijeme koristimo kada govorimo o nečemu što se **dogodilo u prošlosti** (nije bitno kada u prošlosti, ne spominjemo kada), ali **rezultat** je važan i **vidljiv u sadašnjosti**.

Sada ćemo vidjeti kada još koristimo PRESENT PERFECT. Obzirom da ovo glagolsko vrijeme na neki način povezuje prošlost i sadašnjost koristit ćemo ga **kada govorimo o nekim radnjama u vremenskom razdoblju koje još nije završilo:**

I **have done** a lot of things today. (Uradio sam mnogo stvari danas.)

*Današnji dan još nije završio. Ja sam do sada (tijekom razdoblja današnjeg dana koji je prošao) uradio mnogo stvari (do trenutka kada govorim o tome).*

She **hasn't had** any homework this week. (Ona nije imala mnogo zadaće ovaj tjedan.)

*Kada govorimo ovu rečenicu, tjedan još nije završio ali kroz dane u tjednu koji su prošli ona nije imala mnogo zadaće (do trenutka kada govorimo)*

I **have been** to a football match twice this year. (Bio sam na nogometnoj utakmici dva puta ove godine.)

*Ova godina još traje. Do sada sam bio na dvije nogometne utakmice tijekom tekuće godine*

Dakle ovim glagolsko vrijeme koristimo **kada govorimo o nekim iskustvima/događajima u našem životu koji su se dogodili u prošlosti do trenutka kada o njima govorimo**. Često se koristi uz EVER i NEVER.

**Have** you **ever been** to the USA?

I **have never visited** Canada.

Prepišite uokvireni sadržaj u vaše bilježnice:

**PRESENT PERFECT** koristimo kada govorimo o nekim prošlim radnjama koje su na neki način povezane sa sadašnjošću:

* Radnja koja se dogodila u prošlosti ali njezin rezultat je vidljiv sada:

I **have cut** my hair. (Look, it's short now.)

* Kada govorimo o radnjama koje su se dogodile u vremenskim razdobljima koja još nisu završila
* Kada govorimo o stvarima koje se jesu ili nisu dogodile u nečijem životu do sada (do trenutka kada o tome govorimo). Ovdje često koristimo EVER i NEVER

**Have** you **ever been** to Scotland?

I **have never travelled** by plane.

Ima još izraza koji se često koriste uz PRESENT PERFECT. Npr, since, for, yet…no obzirom da ćemo kroz nastavu engleskog jezika u slijedećoj školskoj godini ponovno obrađivati i uvježbavati uporabu ovog glagolskog vremena za sada je dovoljno.

Pogledajte video na slijedećem linku: <https://www.youtube.com/watch?v=XGw2-p2WuJk>

**U vašim radnim bilježnicama uradite stranicu 125 (zadatak A i B) te zadatak C na stranici 126.**